মুহম্মদ নূরুল হুদা    তুমি উঠে এসেছো অন্ধকূপ থেকে  তোমার মাথায় জ্বলছে চিতার আগুন  তোমার বাহু বেয়ে নেমে যাচ্ছে ঝর্ণা-সরীসৃপ  তোমার শরীরে বলয়িত হচ্ছে ঘূর্ণিঝড়  তোমার  পা পিচ্ছিল কর্দমে প্রোথিত  ভয় পেয়ো না, আমি তোমাকে বাঁধবোই  আমার বন্ধনের নাম ভালোবাসা  আমার ভালোবাসার নাম মুক্তি  এই পৃথিবীর দূর এক প্রান্তে  আমি তোমার হাতে, পায়ে, মাথায়, গায়ে  এঁকে দেবো জন্মের স্বার,  তুমি চুষ্মান হও  তোমার শরীর ফুঁড়ে জন্ম নিক  ভুবনবিদারী বর্শা।